“ก.ล.ต.” เปิด 6 ข้อควรระวังก่อนลงทุน “คริปโทฯ”
“ก.ล.ต.” เปิด 6 ข้อควรระวังก่อนลงทุน “คริปโทฯ”
14 ม.ค. 2564

สำนักงานคณะกรรมการกำกับหลักทรัพย์และตลาดหลักทรัพย์ หรือ ก.ล.ต. เปิดเผยว่า สถานการณ์คริปโทเคอร์เรนซีจะเห็นว่า ช่วงนี้มีความผันผวนสูงมาก สำหรับคนที่สนใจลงทุน ก.ล.ต. ขอแนะนำ 6 ข้อควรระวังที่ต้องรู้ไว้ก่อนเริ่มลงทุน ดังนี้
1.ศึกษาข้อมูลให้เข้าใจลักษณะความเสี่ยงและผลตอบแทนของคริปโทเคอร์เรนซี และอย่าหลงเชื่อคำโฆษณา ที่ชักชวนลงทุนโดยอ้างว่าจะได้ผลตอบแทนสูง
2.สามารถรับความผันผวนสูงได้ เพราะคริปโทเคอร์เรนซีอาจขาดปัจจัยพื้นฐานรองรับ และเป็นเพียงการเก็งกำไร
3.ยอมรับการสูญเสียของเงินลงทุนได้ โดยไม่เป็นภาระต่อตนเองและครอบครัว เพราะมีโอกาสสูญเสียเงินลงทุนทั้งก้อน
4.หากไม่เคยลงทุนในหลักทรัพย์มาก่อน ควรใช้ความระมัดระวังเป็นพิเศษ
5.ลงทุนในสัดส่วนที่เหมาะสมกับความเสี่ยงที่ยอมรับได้
6.หมั่นติดตามบัญชีลงทุนอยู่เสมอ
ทั้งนี้ หากพบปัญหาสามารถติดต่อ “ศูนย์ดูแลลูกค้าของบริษัท” (Compliance) หรือ ติดต่อสายด่วนศูนย์บริการประชาชน ก.ล.ต. 1207 ตลอด 24 ชั่วโมง 7 วัน
